section_heading: Životopis
paragraph_text: Od 1959. bavio se filmskom publicistikom, a od 1966. do 2006. predavao teoriju i povijest filma na Odsjeku za komparativnu književnost Filozofskog fakulteta u Zagrebu - od 1984. kao redoviti profesor - te kao honorarni predavač na Akademiji dramske umjetnosti. Prvi je u bivšoj Jugoslaviji doktorirao filmskom temom ("prvi hrvatski, a prije i prvi jugoslavenski filmolog i teoretičar" filma<ref>[http://www.radio101.hr/?section=1&page=2&item=28891 Radio 101 In memoriam: Ante Peterlić (1936. – 2007.)]), bio je glavni urednik Filmske enciklopedije LZ Miroslav Krleža (I-II, 1986, 1990) i urednik struke film u Hrvatskoj enciklopediji (I-IX, A-Sk, 1999-2007), utemeljio je sveučilišnu nastavu filmologije u Hrvatskoj ("otac hrvatske filmologije"<ref>Filmski.net Umro Ante Peterlić), bio utemeljitelj i glavni voditelj Škole medijske kulture<ref>Hrvatski filmski savez Hrvatskoga filmskog saveza (sada: Škola medijske kulture "Ante Peterlić"), savjetnik za igrani film pri Ministarstvu kulture, te predsjednik Vijeća za film i kinematografiju. Veliku popularnost stekao je 1980-ih televizijskom obrazovnom serijom Što je film? Bio je jedan od moderatora filmofilske emisije TV Zagreb 3, 2, 1, KRENI! Dobio je nagradu Društva hrvatskih filmskih radnika, godišnju nagradu Bartol Kašić, nagradu Vladimir Vuković Hrvatskog društva filmskih kritičara za životno djelo (1998), nagradu Vladimir Nazor za životno djelo na filmu (1999), Vjesnikovu nagradu Krešo Golik za životno djelo na filmu (2007) i Nagradu grada Zagreba za životno djelo (2007).